শহরে ডেঙ্গির বলি আরও ৩। ১০দিন লড়াই পর ডেঙ্গিতে মারা গেলেন রামগড়ের শুভজিত্‍ মজুমদার। সল্টলেকের বেসরকারি হাসপাতালে মৃত্যু হয়েছে এক মহিলার। বাগুইআটিতেও ডেঙ্গির বলি এক মহিলা।
 নিজস্ব প্রতিবেদন: শহরে ডেঙ্গির বলি আরও ৩। ১০দিন লড়াই পর ডেঙ্গিতে মারা গেলেন রামগড়ের শুভজিত্‍ মজুমদার। সল্টলেকের বেসরকারি হাসপাতালে মৃত্যু হয়েছে এক মহিলার। বাগুইআটিতেও ডেঙ্গির বলি এক মহিলা। মাঝ হেমন্ত। ভোরে-রাতে বাতাসে হিমেল ছোঁয়া। তবুও মশার দাপট কমছে কই? এদিনও ডেঙ্গির বলি ৩। রামগড়ের শুভজিত্‍ মজুমদার। ১০দিন ধরে ডেঙ্গিতে ভুগছিলেন। ৩১ তারিখ প্লেটলেট কাউন্ট নেমে যায় ১৮ হাজারে। তারপর থেকে যাদবপুরের বেসরকারি হাসপাতালে চিকিত্সা চলছিল। রবিবার বেলা মারা যায় শুভজিত। শুভজিতের পাড়া প্রতিবেশীর অভিযোগ, রামগড়ের ঘরে ঘরে ডেঙ্গি। খোলা নর্দমা আর অপরিস্কার ভ্যাটে উপচে পড়ছে এলাকা। দাপট বাড়ছে মশার। ডেঙ্গির দাপট বাগুইআটিতেও। দিনকয়েক ধরে জ্বরে ভুগছিলেন তুলি নস্কর। সল্টলেকের বেসরকারি হাসপাতালে চিকিত্সা চলছিল। সেখানেই মৃত্যু হয় তুলির। ঢাকুরিয়ার বেসরকারি হাসপাতালে ডেঙ্গি নিয়ে ভর্তি ছিলেন জাঙ্গিপাড়ার বাসিন্দা মিতালি নন্দী। রবিবার সকালে মারা যান মিতালি। মৃত্যুর কারণ হিসাবে ডেঙ্গির কথা উল্লেখ করেছে হাসপাতাল।